Poštovani sugrađani,

opredjeljena za otvoren, transparentan i odgovoran odnos prema građanima, Općina Bosanska Krupa je kreirala i nudi vam „Budžet za građane“ - brošuru koja na jednostavan način prikazuje kako se tokom 2019. godine planira prikupljati i trošiti budžetski novac.

„Budžet za građane“ ima za cilj da javnosti i građanima omogući bolji uvid i razumijevanje načina na koji lokalna vlast planira, raspodjeljuje i troši njihova sredstva - iz budžeta Općine. Želimo vam približiti budžetsku terminologiju te tako jačati povjerenje građana u lokalnu vlast.

Ova brošura je namijenjena svima koji žele da budu obaviješteni o planovima lokalne samouprave za prikupljanje i trošenje novca i da prate realizaciju postavljenih ciljeva.

Nadam se da će ovaj dokument objasniti ključna pitanja i tako budžet učiniti pristupačnijim i razumljivijim, kao i poticajnim za aktivnije uključivanje građana u budžetski proces.

Novac u budžetu je vaš novac i nužno je da znate njegove tokove. Budite slobodni i za sve potrebne dodatne informacije kontaktirajte nadležnu Službu za finansije Općine Bosanska Krupa.

S poštovanjem,

**OPĆINSKI NAČELNIK**

**Armin Halitović**

**OSNOVNI PODACI O OPĆINI BOSANSKA KRUPA:**

STANOVNIKA: 25.545

POVRŠINA: 499 km ²

NADMORSKA VISINA: 176

MJESNIH ZAJEDNICA: 25

**PRIHODI BUDŽETA OPĆINE BOSANSKA KRUPA za 2019.**

|  |  |  |
| --- | --- | --- |
| Ukupni prihodi, primici i finansiranje za 2019. godinu | 9.292.357 | Struktura u % |
| RAČUN PRIHODA | **7.699.676** | **82,86** |
| POREZNI PRIHODI | 4.743.914 | 51,05 |
| NEPOREZNI PRIHODI | 2.646.304 | 28.48 |
| TEKUĆE POTPORE (TRANSFERI) | **127.458** | **1,37** |
| KAPITALNI TRANSFERI | **182.000** | **1,96** |
| RAČUN PRIMITAKA | **840.000** | **9,04** |
| Neutrošena kreditna sredstva | **752.681** | **8,10** |

U poreznim prihodima najveće učešće imaju prihodi od indirektnih poreza (PDV, akcize, carine), u iznosu od 3.537.584 KM, odnosno 38,04 %.

U okviru neporeznih prihoda su uključeni i namjenski prihodi po osnovu određenih naknada. Pripadnost ovih prihoda za JLS je regulisana zakonskim propisima viših nivoa vlasti. Te naknade su:

-Vodna naknada: 172.147 KM

-Naknada za upotrebu cesta:800.421 KM

-Naknada za zaštitu od prirodnih i drugih nesreća:159.123 KM.

Ostali neporezni prihodi se izvršavaju na osnovu odluka Općinskog vijeća i na njih imamo direktan uticaj. Vezani su za privredne i druge aktivnosti lokalne zajednice a odnose se na komunalne i ostale naknade i takse, rente, zakupe te prihode od pružanja usluga.

Transferi (tekući i kapitalni) su takođe sa utvrđenom namjenom od davaoca.

**RASHODI BUDŽETA OPĆINE BOSANSKA KRUPA za 2019.**

|  |  |  |
| --- | --- | --- |
| UKUPNI RASHODI, IZDACI I FINANSIRANJE | 9.292.357 KM | Struktura u % |
| RAČUN RASHODA | **7.055.582** | **75,93** |
| TEKUĆI IZDACI | 4.809.685 | 51,76 |
| TEKUĆI TRANSFERI | 1.184.000 | 12,75 |
| KAPITALNI TRANSFERI | 1.011.559 | 10,88 |
| TEKUĆA REZERVA | 50.338 | 0,54 |
| RAČUN IZDATAKA | **1.739.474** | **18,72** |
| RAČUN FINANSIRANJA | **497.301** | **5,35** |

U ukupnim rashodima najveće učešće imaju tekući izdaci u iznosu od 4.809.685 KM a odnose se na sljedeće planirane stavke:

-Plaće i naknade troškova zaposlenih i doprinosi poslodavca (organa uprave i budžetskih korisnika) u ukupnom iznosu od 3.404.975 KM. Planirani broj uposlenih je 128, prosječni troškovi za plate i doprinose iznose 1.973,11 KM, prosječna bruto plata je 1.775,07 KM a prosječna neto plata iznosi 1.224,80 KM.

-Izdaci za materijal i usluge u iznosu od 1.343.460 KM (značajniji iznos sredstava odnosi se na oblast infrastrukture:javna rasvjeta, izdaci za usluge održavanja čistoće - javna higijena i zimska služba, tekuće održavanje lokalnih puteva).

**TEKUĆI TRANSFERI I SUBVENCIJE:**

- PODSTICAJI ZA PRIVREDU, POLJOPRIVREDU-232.500 KM

- MLADI (stipendije, projekti, sport, kultura.)-410.000 KM

- SOCIJALNA DAVANJA-63.600 KM

- INFORMISANJE-210.000 KM

- OBILJEŽAVANJE ZNAČAJNIH DATUMA-36.000 KM

**KAPITALNA ULAGANJA**

Značajan dio budžeta se izdvaja za kapitalna ulaganja:

**KORISNICI BUDŽETA OPĆINE koji se finansiraju iz budžeta su:**

-Općinsko pravobranilaštvo, planirano u iznosu od 119.768 KM

- JU Centar za socijalni rad, planirana u iznosu od 366.375 KM

- JU Centar za kulturu, obrazovanje i informisanje, planirana u iznosu od 300.849 KM

- JU Turistička zajednica, planirana u iznosu od 41.064 KM

*Publikacija je objavljena u okviru Projekta općinskog okolišnog i ekonomskog upravljanja (MEG) kojeg podržava i finansira Vlada Švicarske, a provodi Razvojni program Ujedinjenih nacija (UNDP) u BiH. Sadržaj ove publikacije, kao i nalazi prikazani u njoj, ne odražavaju nužno stavove Vlade Švicarske niti UNDP-a.*

**Podaci za kontakt sa građanima nalaze se na zvaničnoj stranici Općine Bosanska Krupa:**

[www.opcinabosanskakrupa.ba](http://www.opcinabosanskakrupa.ba)

**Kontakt:**

Telefon: +387 (0)37 961 460

Fax: +387 (0)37 961 475

E-mail: boskrupa.opcina@gmail.com

Dokument Plana budžeta općine Bosanska Krupa je dostupan na zvaničnoj stranici Općine Bosanska Krupa:[www.opcinabosanskakrupa.ba](http://www.opcinabosanskakrupa.ba)

**IZGRADNJA I REKONSTRUKCIJA PUTEVA**

-Putevi i mostovi 594.557 KM

**UNAPREĐENJE POSLOVNIH ZONA:**

-Poslovna zona Vatreni mlin 163.261 KM

-Poslovna zona Pilana 699.475 KM

**VODOVODI I OSTALA KOMUNALNA INFRASTRUKTURA**

-Vodovodi i ostala ulaganja 185.550 KM

**ZAŠTITA OKOLIŠA**

-Sufinansiranje zaštite okoliša 213.317 KM

**OSTALI OBJEKTI**-sportska dvorana 500.000 KM

Struktura kreditnog zaduženja Općine Bosanska Krupa za 2019. godinu sa uporednim pokazateljima u prethodnoj godini

|  |  |  |  |  |
| --- | --- | --- | --- | --- |
| **Naziv** | **Iznos kredita** | **Otplaćeno sa 2018.g** | **2019.g** | **Otplaćeno u %** |
| Nabavka motornog vozila za ZU Dom zdravlja | 60.000 | 34.365 | 20.443 | 57,27 |
| Proširenje i unapređ. poslovnih zona i unapređ. komun.infrastrukture | 1.500.000 | 111.111 | 222.222 | 7,40 |
| Izgradnja putne infrastrukt. | 1.200.000 | 180.000 | 240.000 | 15 |
| Otplata glavnice po kreditu za povučena sredstva - Projekt kanalizacija | 228.165 | - | 14.646 | - |

**OPĆINA BOSANSKA KRUPA**

**BUDŽET ZA GRAĐANE**

**BUDŽET: 9.292.357 KM**

**STRUKTURA PRIHODA, PRIMITAKA I FINANSIRANJA**

RAČUN PRIHODA 82,86 %

RAČUN PRIMITAKA 9,04 %

NEUTROŠENA KREDITNA SREDSTVA 8,10 %

**STRUKTURA RASHODA, IZDATAKA I FINANSIRANJA**

RAČUN RASHODA 75,93 %

RAČUN IZDATAKA 18,72 %

RAČUN FINANSIRANJA 5,35%